Temeljem točke 6.5. Programa zaštite divljači na području Općine Ernestinovo za razdoblje 01. travnja 2020. – 31. ožujka 2030. načelnica Općine Ernestinovo gđa. Marijana Junušić, univ. spec. oec., predsjednik lovačkog društva „Tomin hrast“ iz Osijeka g. Stjepan Gregić, načelnik I. policijske postaje Osijek s ispostavom Čepin g. Dragan Bregović, te stručna osoba za provedbu navedenog Programa izv.prof.dr.sc. Ivica Bošković, potpisuju

**PROTOKOL ZA POSTUPANJE**

prilikom redukcije divljači

I. U V O D

Članak 1.

Površine utvrđene Programom zaštite divljači na području Općine Ernestinovo za razdoblje 01. travnja 2020. – 31. ožujka 2030. (u daljnjem tekstu: Program) mogu predstavljati relativno povoljna staništa za neke vrste divljači, ali u pojedinim slučajevima iste vrste mogu predstavljati izravnu ugrozu prema građanima Općine Ernestinovo, posebice krupna divljač te lisice, kune, čagljevi, vrane i golubovi. Zbog toga je Programom preporučeno poštivati počela socijalnog kapaciteta, kao što je to slučaj u srednje i zapadnoeuropskim zemljama te ih u skladu s time Program i propisuje. Socijalni kapacitet divljači jest onaj broj divljači koji građanima Općine Ernestinovo osigurava osjećaj sigurnosti vezano uz njihovo zdravlje i sprječavanje imovinske i neimovinske štete.

Članak 2.

Svrha je Protokola za postupanje prilikom redukcije divljači (u daljnjem tekstu: Protokol) osigurati uvjete za djelotvoran i cjelovit rad nadležnih tijela – Općine Ernestinovo i Ministarstva unutarnjih poslova, I. policijske postaje Osijek s ispostavom Čepin (u daljnjem tekstu: nadležna tijela) koji sudjeluju u otkrivanju, postupanju i praćenju rezultata postupaka vođenih zbog izravne ugroze građana Općine Ernestinovo po vrstama divljači radi unaprjeđenja sustava zaštite kako divljači tako i građana Općine Ernestinovo.

Članak 3.

Ovim Protokolom se želi osigurati maksimalna učinkovitost mjera za sprječavanje šteta od divljači uz istovremenu najveću moguću zaštitu divljači prvenstveno vodeći računa o osjećaju sigurnosti građana Općine Ernestinovo.

Članak 4.

Ovaj Protokol sadrži:

- obveze nadležnih tijela,

- način i sadržaj suradnje između nadležnih tijela i

- ostale aktivnosti i obveze nadležnih tijela, a odnose se na senzibiliziranje javnosti te izobrazbu i edukaciju o otkrivanju, postupanju i praćenju rezultata postupaka vođenih zbog izravne ugroze građana Općine Ernestinovo po vrstama divljači.

II. OBVEZE NADLEŽNIH TIJELA

Članak 5.

Općina Ernestinovo je, u skladu sa Zakonom o lovstvu i provedbenim propisima, kao stručnu službu za provedbu Programa (u daljnjem tekstu: Stručna služba) odredio izv.prof.dr.sc. Ivica Boškovića, dok će provedbu Programa po pitanju lova divljači provoditi lovačko društvo „Tomin hrast“ iz Osijeka, (u daljnjem tekstu: provoditelji Programa).

Članak 6.

Stručna služba, osim za poslove propisane odgovarajućim zakonskim, podzakonskim i drugim aktima, nadležna je za prikupljanje informacija i zaprimanje dojava o problematičnim situacijama s divljači u Općini Ernestinovo. Po zaprimljenoj dojavi stručna služba pronalazi odgovarajuće rješenje i odlučuje o postupanju s divljači te, ako se treba postupati s divljači na način da ju je potrebno loviti, o tome obavještava provoditelja Programa u roku ne duljem od 24 sata. Stručna služba osigurava svu dokumentaciju potrebnu za provedbu lova na području Općine Ernestinovo.

Članak 7.

Stručna služba i provoditelj Programa su dužni osigurati stalnu povezanost. Provoditelji Programa su dužni osigurati osoblje i sredstva za lov sukladno Zakonu o lovstvu i drugim odgovarajućim propisima te odgovaraju za navedeno. Provoditelj Programa obavještava stručnu službu i nadležnu policijsku upravu o vremenu, mjestu i načinu lova divljači.

Članak 8.

Ministarstvo unutarnjih poslova, I. policijska postaja Osijek s ispostavom Čepin će, prema potrebi, poduzimati mjere u svrhu zaštite sigurnosti stanovništva prilikom provedbe lova divljači na području općine Ernestinovo.

III. NAČIN I SADRŽAJ SURADNJE

Članak 9.

Provedba ovog Protokola pretpostavlja žurnu uspostavu suradnje nadležnih tijela radi osiguravanja trajnog osjećaja sigurnosti kod građana Općine Ernestinovo.

Članak 10.

Nadležna tijela za međusobnu suradnju na provedbi Protokola određuju svoje predstavnike kako slijedi:

1. Za Općinu Ernestinovo stručna osoba za praćenje Programa zaštite divljači je:
* Izv.prof.dr.sc. Ivica Bošković, mob: 098 787 974, e-mail: bivica@fazos.hr
1. Za Lovačko društvo „Tomin hrast“ iz Osijeka, ovlaštene osobe koje imaju pravo lova su:
* Stjepan Gregić, predsjednik društva (mob: 091790121),
* e-mail: stjepan.gregic@gmail.com
* Mario Škegro – lovnik i lovočuvar, broj mobitela: (098 525 285).
* Franjo Mačo- lovočuvar, broj mobitela: (098 179 0907).
* Mario Brezak, - lovac, broj mobitela: (095 517 6288).
1. Za Ministarstvo unutarnjih poslova, I. policijsku postaju Osijek s ispostavom Čepin ovlaštena osoba je:
* Zlatko Pakšec, policijski službenik, (tel. 031/237-113 ili mob. 091/619-2541,
* e-mail: zpaksec@mup.hr)
1. Referent Općine Ernestinovo za administrativnu provedbu Programa:
* Denis Cvetković, pročelnik, broj telefona 031/270/215, e- mail: procelnica@ernestinovo.hr
* Ivica Crnić, broj mobitela: 091/544/8453.

U cilju praćenja i prevencije šteta od divljači na području Općine Ernestinovo predstavnici iz stavka 1. Ovog članka obvezni su kontinuirano surađivati kroz redovne sastanke te izvještavati nadležno tijelo koje predstavljaju o postignućima u rješavanju pojedinih slučajeva.

IV. OSTALE AKTIVNOSTI I OBVEZE

Članak 11.

U skladu s mjerama propisanim Programom vezano uz provedbu mjera za sprječavanje šteta od divljači, a posebice ako će odstrjel divljači biti jedino odgovarajuće rješenje, nužno je senzibilizirati javnost za navedenu problematiku. Nužno je poticati građane Općine Ernestinovo putem obavijesti da prijavljuju slučajeve bilo kakvih ugroza od strane divljači kako bi se i po tom pitanju kod građana postigao osjećaj sigurnosti.

Članak 12.

Po potrebi će se provoditi dodatna izobrazba svih uključenih u Protokol.

V. ZAVRŠNE ODREDBE

Članak 13.

Sudionici Protokola, obvezni su informirati sva tijela iz svog djelokruga o donošenju ovog Protokola te poduzeti mjere radi njegove dosljedne primjene.

Članak 14.

Protokol stupa na snagu danom donošenja i objavljen je na mrežnim stranicama Općine Ernestinovo.

KLASA: 323-01/23-01/1

URBROJ:2158-19-02-23-1

U Ernestinovu, 13.veljače 2023.

Načelnica općine I. policijska postaja Osijek s ispostavom Čepin *Marijana Junušić,* univ. spec. oec. *, v.r. Dragan Bregović , v.r.*

Stručna osoba za provedbu Programa Lovačko društvo „Tomin hrast“ Osijek

*Izv. prof.dr.sc. Ivica Bošković , v.r. Stjepan Gregić , v.r.*